2013

Rok 2013 (MMXIII) bol kalendárny rok, ktorý v súlade s gregoriánskym kalendárom začal v utorok 1. januára a skončil v utorok 31. decembra.

Udalosti 
 2. január – Košice sa stali Európskym hlavným mestom kultúry (spolu s Marseille)
 10. január – 150. výročie otvorenia najstaršieho metra na svete – Londýnskeho metra
 11. január a 12. január – prvé kolo historicky prvej priamej voľby prezidenta Českej republiky
 25. január a 26. január – za prezidenta Českej republiky bol v druhom kole zvolený Miloš Zeman
 11. február – pápež Benedikt XVI. oznámil svoju rezignáciu s platnosťou od 20:00 28. februára 2013
 14. február – o 24 hod. začal vysielať český hororový kanál Horor Film 
 15. február – k Zemi sa priblížila planétka 2012 DA14 v rekordne nízkej vzdialenosti
 13. marec – bol zvolený pápež František
 2. máj – do obehu bola uvedená nová séria eurobankoviek Európa, výdaj začala nominálnou hodnotou 5 €
 31. máj – turecká polícia tvrdo zasiahla proti demonštrantom v Istanbule
 5. jún – denník Guardian uverejnil prvý článok založený na svedectve Edwarda Snowdena a dokumentoch, ktoré vďaka nemu unikli
 9. jún – denník Guardian zverejnil identitu whistleblowera Edwarda Snowdena na jeho vlastnú žiadosť
 30. jún – konalo sa finále Pohára konfederácií FIFA 2013, v ktorom zvíťazilo mužstvo Brazílie
 1. júl – Chorvátsko sa stalo 28. členským štátom Európskej únie
 27. september – priblíženie planétky 2005 TK50 k Zemi na vzdialenosť 28,7 mil. km
 3. november – vzácne hybridné zatmenie Slnka
 21. a 22. december – o 24 hod. ukončilo vysielanie Rádio Viva poslednou pesničkou Viva Forever od interpreta Spice Girls

Nobelova cena 
 za fyziku: François Englert, Peter Higgs
 za chémiu: Martin Karplus, Michael Levitt / Arieh Warshel
 za medicínu:  James Rothman, Randy Schekman / Thomas Südhof
 za literatúru: Alice Munro
 za mier: Organizácia pre zákaz chemických zbraní 
 za ekonómiu: Eugene Fama, Lars Peter Hansen / Robert J. Shiller

Narodenia 
 22. júl – George z Walesu, prvorodené dieťa britského princa Williama  a Catherine, princeznej z Walesu

Úmrtia 

 1. január – Patti Page, americká speváčka (* 1927)
 1. január – Jozef Zachar, slovenský režisér (* 1920)
 2. január – Karel Čáslavský, český historik (* 1937)
 4. január – Jozef Kočiš, slovenský historik a archivár (* 1928)
 5. január – Karol Petroš, česko-slovenský futbalista (* 1931)
 7. január – David R. Ellis, americký režisér (* 1952)
 7. január – Jiřina Jirásková, česká herečka (* 1931)
 9. január – James M. Buchanan, americký ekonóm, nositeľ Nobelovej ceny (* 1919)
 12. január – Mira Figarová, česká tanečnica, choreografka a divadelná pedagogička (* 1917)
 14. január – Conrad Bain, kanadsko-americký herec (* 1923)
 16. január – Eduard Prelovský, slovenský rozhodca a funkcionár (* 1944)
 19. január – Melánia Olláryová, slovenská speváčka (* 1928)
 21. január – Jozef Dóczy, slovenský herec (* 1929)
 21. január – Michael Winner, britský filmový režisér a producent (* 1935)
 23. január – Józef Glemp, kardinál a poľský prímas (* 1929)
 23. január – Alex Koenigsmark, český spisovateľ, dramatik a scenárista (* 1944)
 28. január – Ladislav Pavlovič, slovenský futbalista (* 1926)
 5. február – Jindřich Šťáhlavský, český gitarista a spevák country hudby (* 1945)
 6. február – Mo-Do, taliansky eurodance hudobník (* 1966)
 17. február – Ján Grešo, slovenský evanjelický teológ (* 1933)
 18. február – Kevin Ayers, britský hudobník (* 1944)
 19. február – Robert Coleman Richardson, americký fyzik (* 1937)
 27. február – Pál E. Fehér, maďarský ľavicový publicista a literárny kritik (* 1936)
 28. február – Donald Arthur Glaser, americký fyzik a neurobiológ, nositeľ Nobelovej ceny (* 1926)
 5. marec – Hugo Chávez, venezuelský prezident (* 1954)
 7. marec – Damiano Damiani, taliansky filmový režisér (* 1922)
 12. marec – Clive Burr, britský hudobník (Iron Maiden) (* 1957)
 17. marec – Rudolf Battěk, český filozof, sociológ a politik (* 1924)
 21. marec – Pietro Mennea, taliansky atlét (* 1952)
 22. marec – Vladimír Čech, český herec a moderátor (* 1951)
 24. marec – Čestmír Císař, český diplomat a politik, jedna z osobností Pražskej jari (* 1920)
 28. marec – Richard Griffiths, anglický herec (* 1947)
 29. marec – Alojz Martinček, slovenský futbalista (* 1932)
 30. marec – Emil Matejiček, slovenský chirurg, pedagóg a politik (* 1920)
 31. marec – Darina Turňová, slovenská zbormajsterka (* 1946)
 1. apríl – Bohumil Švarc, český herec a dabér (* 1926)
 2. apríl – Jess Franco, španielsky filmový režisér, scenárista, herec a skladateľ (* 1930)
 4. apríl – Roger Ebert, americký filmový kritik a držiteľ prvej Pulitzerovej ceny za filmovú kritiku (* 1942)
 6. apríl – Ferdinand Takáč, slovenský katolícky kňaz chorvátskeho pôvodu (* 1920)
 8. apríl – Margaret Thatcherová, britská politička, predsedníčka vlády (* 1925)
 9. apríl – Paolo Soleri, taliansky architekt (* 1919)
 10. apríl – Robert G. Edwards, britský fyziológ, nositeľ Nobelovej ceny (* 1925)
 16. apríl – Cyril Zálešák, slovenský choreograf, hudobník a folklorista (* 1920)
 18. apríl – Storm Thorgerson, anglický filmár, fotograf a grafický dizajnér (* 1944)
 19. apríl – Kenneth Appel, americký matematik, spoluautor dôkazu vety o štyroch farbách (* 1932)
 20. apríl – Juraj Šajmovič st., český kameraman, herec a scenárista (* 1932)
 2. máj – Jeff Hanneman, americký gitarista skupiny Slayer (* 1964)
 4. máj – Milan Peroutka, český bubeník (skupina Olympic) (* 1964)
 4. máj – Oldřich Velen, český herec (* 1921)
 6. máj – Giulio Andreotti, taliansky politik (* 1919)
 6. máj – Július Kubík, slovenský novinár a politik (* 1940)
 7. máj – Ray Harryhausen, americký filmár, animátor, producent a tvorca vizuálnych efektov (* 1920)
 7. máj – Viliam Marčok, slovenský básnik a literárny vedec (* 1935)
 12. máj – Milan Čorba, slovenský kostýmový výtvarník a scénograf (* 1940)
 16. máj – Valtr Komárek, český ekonóm, politik a prognostik (* 1930)
 16. máj – Heinrich Rohrer, švajčiarsky fyzik, nositeľ Nobelovej ceny (* 1933)
 20. máj – Ray Manzarek, americký hudobník, člen skupiny The Doors (* 1939)
 21. máj – Dominique Venner, francúzsky esejista, historik a nacionalistický aktivista (* 1935)
 23. máj – Georges Moustaki, francúzsky textár, skladateľ a spevák (* 1934)
 28. máj – Viktor Georgijevič Kulikov, maršal Sovietskeho zväzu (* 1921)
 28. máj – Štefan Šáro, slovenský jadrový fyzik (* 1933)
 30. máj – Bořek Zeman, český maliar, sochár, medailér a pedagóg (* 1950)
 31. máj – Jean Stapletonová, americká herečka (* 1923)
 8. jún – Vít Holubec, český športový novinár a televízny komentátor (* 1928)
 8. jún – Jerome Karle, americký chemik, nositeľ Nobelovej ceny (* 1918)
 9. jún – Franz Halberg, americký biológ (* 1919)
 11. jún – Robert Fogel, americký ekonóm a historik (* 1926)
 15. jún – Kenneth Wilson, americký teoretický fyzik (* 1936)
 19. jún – James Gandolfini, filmový herec USA (* 1961)
 19. jún – Gyula Horn, maďarský politik (* 1932)
 19. jún – Filip Topol, český spevák, pianista, skladateľ a textár (Psí vojáci) (* 1965)
 22./23. jún – Peter Šperka, slovenský horolezec (* 1955) 
 27. jún – Dobroslav Pustaj, slovenský antikomunista, zakladateľ protikomunistického hnutia Slobodné Česko-Slovensko (* 1931)
 29. jún – Margherita Hacková, talianska astrofyzička a popularizátorka vedy (* 1922)
 1. júl – Ján Zlocha, slovenský futbalista (* 1942)
 2. júl – Douglas Engelbart, americký vynálezca a priekopník informatiky (* 1925)
 3. júl – Martin Klimčík, slovenský bridžista, člen Košického bridžového klubu (* 1941)
 3. júl – Radu Vasile, rumunský historik, spisovateľ a politik (* 1942)
 9. júl – Daniel Kavuliak, slovenský vojak (* 1978)
 13. júl – Cory Monteith, kanadský herec a muzikant (* 1982)
 19. júl – Mikuláš Kasarda, slovenský básnik (* 1925)
 19. júl – Ján Košút, slovenský politický väzeň (* 1926)
 20. júl – Helen Thomasová, americká novinárka (* 1920)
 22. júl – Dennis Farina, americký herec (* 1944)
 25. júl – Bernadette Lafontová, francúzska herečka (* 1938)
 25. júl – Walter De Maria, americký sochár a príležitostný hudobník a hudobný skladateľ (* 1935)
 26. júl – Árpád Duka-Zólyomi, slovenský politik maďarskej národnosti (* 1941)
 27. júl – Anton Rákay, slovenský spisovateľ a lekár (* 1925)
 28. júl – Eileen Brennanová, americká herečka (* 1932)
 2. august – Jozef Adamovič, slovenský herec (* 1939)
 8. august – Karen Blacková, americká herečka, scenáristka a speváčka (* 1939)
 8. august – Jiří Krejčík, český režisér (* 1918)
 12. august – László Csatáry, maďarský policajný dôstojník (* 1915)
 14. august – Allen Lanier, americký gitarista a klávesista (* 1946)
 15. august – Sławomir Mrożek, poľský spisovateľ a dramatik (* 1930)
 20. august – Elmore Leonard, americký spisovateľ (* 1925)
 20. august – Ted Post, americký režisér (* 1918)
 21. august – Charles Gordon Fullerton, americký kozmonaut (* 1936)
 22. august – Jozef Bednárik, slovenský herec a divadelný režisér (* 1947)
 22. august – Jozef Schek, slovenský karikaturista a kresliar komiksov (* 1921)
 30. august – Seamus Heaney, írsky spisovateľ, nositeľ Nobelovej ceny (* 1939)
 31. august – Viera Strnisková, slovenská herečka (* 1929)
 2. september – Ronald Coase, britský ekonóm, nositeľ Nobelovej ceny (* 1910)
 2. september – Jaroslav Martinka, slovenský filozof (* 1930)
 2. september – Frederik Pohl, americký spisovateľ a vydavateľ vedecko-fantastickej literatúry (* 1919)
 3. september – Jozef Kiss, slovenský novinár, historik a politológ, maďarskej národnosti (* 1944)
 6. september – Ann C. Crispinová, americká spisovateľka science fiction (* 1950)
 7. september – Ilja Hurník, český hudobný skladateľ (* 1922)
 7. september – Marek Špilár, slovenský futbalista (* 1975)
 10. september – Silvester Krčméry, slovenský lekár a katolícky disident (* 1924)
 11. september – Tibor Huszár, slovenský fotograf (* 1952)
 12. september – Ray Dolby, americký vedec, technik a vynálezca (* 1933)
 13. september – Milan Zemko, slovenský historik (* 1944)
 14. september – Imrich Flassik, slovenský právnik a politik (* 1924)
 15. september – Ľudovít Didi, slovenský učiteľ, disident, účastník protikomunistického odboja (* 1931)
 20. september – Radana Königová, česká lekárka a pedagogička (* 1930)
 21. september – Peter Solan, slovenský režisér a scenárista (* 1929)
 1. október – Tom Clancy, americký spisovateľ (* 1947)
 1. október – Giuliano Gemma, taliansky herec (* 1938)
 2. október – Jozef Benčo, slovenský vysokoškolský pedagóg (* 1938)
 2. október – Zdeněk Rytíř, český hudobník, textár a skladateľ (* 1944)
 4. október – Võ Nguyên Giáp, vietnamský politik a generál (* 1911)
 5. október – Carlo Lizzani, taliansky scenárista a filmový režisér (* 1922)
 7. október – Patrice Chéreau, francúzsky režisér, herec a producent (* 1944)
 7. október – Ovadja Josef, izraelský rabín a duchovný vodca (* 1920)
 10. október – Malcolm Scott Carpenter, americký kozmonaut (* 1925)
 11. október – Erich Priebke, nemecký nacistický dôstojník SS, príslušník polície Sipo, vojnový zločinec (* 1913)
 14. október – Juraj Šípoš, slovenský básnik, prozaik, prekladateľ a filozof (* 1959)
 15. október – Donald Bailey, americký džezový bubeník (* 1933)
 16. október – Ed Lauter, americký herec (* 1938)
 18. október – René Alleau, francúzsky filozof a historik vied (* 1917)
 20. október – Lawrence Klein, americký ekonóm a nositeľ Nobelovej ceny za ekonómiu (* 1920)
 22. október – Otto Zelenka, český spisovateľ, dramatik, dramaturg a scenárista (* 1931)
 25. október – Arthur Danto, americký filozof a estetik (* 1924)
 27. október – Viliam Belas, slovenský hokejista (* 1963)
 27. október – Lou Reed, americký rockový hudobník (* 1942)
 28. október – Ferdinand Havlík, český klarinetista, kapelník, hudobný skladateľ a aranžér (* 1928)
 28. október – Tadeusz Mazowiecki, poľský novinár a politik (* 1927)
 30. október – Anca Petrescová, rumunská architektka a politička (* 1949)
 6. november – Károly Vígh, maďarský historik, podpredseda Rákociho zväzu (* 1918)
 10. november – Pavel Fejdi, slovenský mineralóg, kryštalograf a vysokoškolský pedagóg (* 1949)
 10. november – Milan Laluha, slovenský maliar (* 1930)
 12. november – Alexandr Alexandrovič Serebrov, sovietsky kozmonaut ruskej národnosti (* 1944)
 17. november – Doris Lessingová, britská spisovateľka, nositeľka Nobelovej ceny (* 1919)
 19. november – Frederick Sanger, anglický biochemik (* 1918)
 20. november – Pavel Bobek, český spevák (* 1937)
 20. november – Joseph Paul Franklin, americký sériový vrah a neonacista (* 1950)
 22. november – Georges Lautner, francúzsky režisér a scenárista (* 1926)
 24. november – Ján Husárik, slovenský choreograf a režisér (* 1935)
 25. november – Egon Lánský, český politik, novinár a diplomat (* 1934)
 27. november – Lewis Collins, britský herec (* 1946)
 28. november – Mitja Ribičič, slovinský komunistický politik, predseda zväzovej výkonnej rady (de facto juhoslovanský premiér) (* 1919)
 30. november – Paul Walker, americký herec (* 1973)
 5. december – Nelson Mandela, juhoafrický politik (* 1918)
 7. december – Édouard Molinaro, francúzsky filmový režisér a scenárista (* 1928)
 8. december – John Warcup Cornforth, austrálsky organický chemik, nositeľ Nobelovej ceny (* 1917)
 9. december – Eleanor Parkerová, americká herečka (* 1922)
 14. december – Peter O’Toole, írsky herec (* 1932)
 15. december – Joan Fontaine, americko-britská herečka (* 1917)
 16. december – Lubomír Dorůžka, český hudobný publicista, novinár a prekladateľ (* 1924)
 17. december – Rudolf Filkus, slovenský politik (* 1927)
 19. december – Arnošt Hložek, slovenský futbalový hráč, tréner a funkcionár (* 1929)
 21. december – Peter Thomas Geach, britský filozof, predstaviteľ lingvistickej filozofie (* 1916)
 23. december – Michail Timofejevič Kalašnikov, ruský vojenský konštruktér (* 1919)
 23. december – Dušan Kulíšek, slovenský filmový režisér, scenárista a dramaturg (* 1934)
 23. december – Yusef Lateef, americký multiinštrumentalista a hudobný skladateľ (* 1920)
 23. december – Jeff Pollack, americký filmový režisér, scenárista, televízny producent a spisovateľ (* 1959)
 28. december – Halton Arp, americký astronóm (* 1927)

 
 2013